**Proces verbal**

**al sedintei ordinare a Consiliului Judetean Vrancea**

**din data de 21 ianuarie 2021**

In data de 21 ianuarie 2021, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta ordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea domnul Cătălin Dumitru Toma.

**Președintele Consiliului Județean Vrancea, domnul Cătălin Dumitru Toma** a deschis sedinta ordinara din 21 ianuarie 2021, convocata prin Dispozitia nr. 20 din 15 ianuarie 2021, cu îndeplinirea procedurilor legale în materie.

Locul sedintei a fost considerat sediul consiliului judetean de unde s-a asigurat suportul tehnic pentru desfasurarea sedintei in sistem on-line, avand in vedere starea de alerta, conform procedurii aprobate de plenul consiliului prin Hotararea nr. 41/2020.

Publicitatea sedintei a fost asigurata prin transmiterea dezbaterilor in timp real pe site-ul consiliului judetean si prin publicarea minutei sedintei la finalizarea acesteia.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 30 de consilieri judeteni din 30, si presedintele Consiliului Judetean Vrancea.

**Președintele Consiliului Județean Vrancea, domnul Cătălin Dumitru Toma** a precizat ca sedinta se desfasoara cu respectarea dispozitiilor legale in vigoare, iar pentru a putea participa la dezbateri consilierii judeteni nu trebuie decat sa ridice mana pentru comunicarea acestei intentii, secretarul general urmand a comunica acest fapt.

A mentionat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite atat de rapoartele compartimentului de specialitate, cat si de avizele comisiei de specialitate, care au fost transmise prin posta electronica.

Domnul presedinte a dat cuvantul doamnei secretar general al judetului pentru a se supune spre aprobare plenului consiliului judetean procesul-verbal al şedinţei ordinare din data de 15.12.2020, procesul-verbal al şedinţei extrordinare din data de 23.12.2020 si procesul verbal al sedintei extraordinare din data de 14 ianuarie 2021.

Toate cele trei procese verbale au fost aprobate in unanimitate, fara observatii.

S-a trecut la prezentarea proiectelor de hotarare inscrise pe ordinea de zi a şedinţei:

1. „ Constatarea încetării de drept, prin demisie, a calității de consilier județean a doamnei Stoica Elena”.

2. „ Constatarea încetării de drept, prin deces, a calității de consilier județean a domnului Apostol Adrian”.

3. „ Aprobarea Planului de analiză şi acoperire a riscurilor actualizat în anul 2020”.

4. „ Solicitarea transmiterii construcțiilor-garaje situate în municipiul Focșani, str. Cuza-Vodă, nr. 8, judetul Vrancea din domeniul public al statului și administrarea Ministerul Justiției – Tribunalul Vrancea în domeniul public al județului Vrancea”

5. “ Aprobarea reţelei şcolare de învăţământ special liceal şi special postliceal din judeţul Vrancea, pentru anul școlar 2021– 2022”.

6. „ Aprobarea reţelei şcolare de învăţământ special prescolar, primar, gimnazial si profesional din judeţul Vrancea, pentru anul şcolar 2021–2022”.

7. „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Ruginești, Consiliul Local Gologanu, Consiliul Local Popești, Consiliul Local Garoafa , Consiliul Local Milcovul, Consiliul Local Străoane, Consiliul Local Păunești și Consiliul Local Poiana Cristei finanțate din bugetul local al U.A.T. Ruginești, U.A.T. Gologanu, U.A.T. Popești, U.A.T. Garoafa , U.A.T. Milcovul, U.A.T. Străoane, U.A.T. Păunești și U.A.T. Poiana Cristei pentru anul 2021”.

8. „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Pufești și Consiliul Local Vidra finanțate din bugetul local al U.A.T. Pufești și U.A.T. Vidra pentru anul 2021”.

9. „Actualizarea indicatorilor tehnico - economici pentru obiectivul de investiție „Consolidare și restaurare Secția de științe ale naturii și acvariu - Casa Tatovici”, cod SMIS 117367”.

10. „ Aprobarea documentației la faza Notă conceptuală şi Temă de proiectare pentru obiectivul de investiţii „Modernizare infrastructură rutieră pe drum județean 204 G pe sectoarele Radulești – Biliești, km. 2+200 – km. 4+500, L = 2,30 km., Suraia – Boțârlău, km. 13+200 – km. 17+700, L = 4,50 km., Lt = 6.80 km”.

11. „ Valorificarea prin vânzare la licitație a masei lemnoase pe picior aferentă DJ 205C - Lotul 1, cu un volum de 772 mc și DJ 202E - Lotul 2, cu un volum de 536 mc”.

Ordinea de zi a sedintei a fost aprobata cu unanimitate de voturi.

Ulterior, s-a trecut la dezbaterea proiectelor de hotarari.

La punctul 1 proiectul privind „ Constatarea încetării de drept, prin demisie, a calității de consilier județean a doamnei Stoica Elena”.

La punctul 2 proiectul privind „ Constatarea încetării de drept, prin deces, a calității de consilier județean a domnului Apostol Adrian”.

**La punctul 3** proiectul privind „ Aprobarea Planului de analiză şi acoperire a riscurilor actualizat în anul 2020” .

**La punctul 4** proiectul privind „ Solicitarea transmiterii construcțiilor-garaje situate în municipiul Focșani, str. Cuza-Vodă, nr. 8, judetul Vrancea din domeniul public al statului și administrarea Ministerul Justiției – Tribunalul Vrancea în domeniul public al județului Vrancea”.

**Domnul vicepresedinte al Consiliului Judetean Vrancea Marian Oprisan** a solicitat lamuriri cu privire la utilitatea acestui transfer.

**Domnul presedinte al Consiliului Judetean Vrancea Catalin Dumitru Toma** a raspuns caspatiile au utilitatea de centrala termica, fiind necesare proiectului.

**La punctul 5** proiectul privind “ Aprobarea reţelei şcolare de învăţământ special liceal şi special postliceal din judeţul Vrancea, pentru anul școlar 2021– 2022”.

**La punctul 6** proiectul privind „ Aprobarea reţelei şcolare de învăţământ special prescolar, primar, gimnazial si profesional din judeţul Vrancea, pentru anul şcolar 2021–2022”.

**La punctul 7** proiectul privind „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Ruginești, Consiliul Local Gologanu, Consiliul Local Popești, Consiliul Local Garoafa , Consiliul Local Milcovul, Consiliul Local Străoane, Consiliul Local Păunești și Consiliul Local Poiana Cristei finanțate din bugetul local al U.A.T. Ruginești, U.A.T. Gologanu, U.A.T. Popești, U.A.T. Garoafa , U.A.T. Milcovul, U.A.T. Străoane, U.A.T. Păunești și U.A.T. Poiana Cristei pentru anul 2021”.

**Domnul consilier judetean Alexe Vasile** atrage atentia ca in planul anual intocmit de Consiliul Local Ruginesti este bugetata cu 6 milioane de lei formarea profesionala a 2 angajati ai consiliului local, considerand ca aceasta este o eroare care trebuie corectata.

**La punctul 8** proiectul privind „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Pufești și Consiliul Local Vidra finanțate din bugetul local al U.A.T. Pufești și U.A.T. Vidra pentru anul 2021”.

**La punctul 9** proiectul privind „Actualizarea indicatorilor tehnico - economici pentru obiectivul de investiție „Consolidare și restaurare Secția de științe ale naturii și acvariu - Casa Tatovici”, cod SMIS 117367”.

**Domnul consilier judetean Laurentiu Marin** doreste sa afle de la managerul de proiect detalii legate de stadiul de executie si daca valoarea solicitata in plus pentru proiect este eligibila sau nu.

**Managerul proiectului doamna Oanele Luminita** precizeaza ca valoarea actualizarii manoperei este eligibila, aceasta neinfluentand angajamentele financiare ale Judetului Vrancea in proiect.

**La punctul 10** proiectul privind „ Aprobarea documentației la faza Notă conceptuală şi Temă de proiectare pentru obiectivul de investiţii „Modernizare infrastructură rutieră pe drum județean 204 G pe sectoarele Radulești – Biliești, km. 2+200 – km. 4+500, L = 2,30 km., Suraia – Boțârlău, km. 13+200 – km. 17+700, L = 4,50 km., Lt = 6.80 km”.

**Președintele Consiliului Județean Vrancea domnul Cătălin Dumitru Toma** precizeaza ca acest proiect de hotarare se afla pe ordinea de zi a sedintei intrucat situatia drumului judetean 204G i-a fost semnalata de catre domnul consilier judetean Alexe Vasile, acesta participand efectiv alaturi de aparatul de specialitate al consiliului judetean la redactarea documentelor suport ale proiectului.

**La punctul 11** proiectul privind „ Valorificarea prin vânzare la licitație a masei lemnoase pe picior aferentă DJ 205C - Lotul 1, cu un volum de 772 mc și DJ 202E - Lotul 2, cu un volum de 536 mc”.

In lipsa altor observatii, au fost supuse la vot proiectele de hotarare, toate fiind aprobate cu unanimitate de voturi.

**Președintele Consiliului Județean Vrancea, domnul Cătălin Dumitru Toma** aminteste ca la ultima sedinta ordinara a consiliului judetean din anul 2020, in timpul dezbaterii proiectului privind ”Aprobarea rectificarii bugetelor proprii ale Judeţului Vrancea pentru finanţarea Unităţii Administrativ - Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2020” o parte dintre consilierii judeteni au facut o serie de interpelari, solicitand a primi raspunsuri referitor la: motivul pentru care Spitalul Judetean nu a putut cheltui banii alocati de catre consiliul judetean investitiilor, explicatii cu privire la motivul pentru care solicitarea alocarii unor noi sume pentru spital a venit abia pe 10 decembrie 2020 in conditile in care Spitalului Judetean avea nevoie de investitii, precum si justificarea modului in care au fost cheltuite sumele alocate in decembrie 2020.

Pentru a raspunde la aceste probleme, a fost invitata doamna dr. Codruta Neagu, manager al Spitalului Judetean ”Sf. Pantelimon”.

**Managerul Spitalului Judetean ”Sf. Pantelimon”, doamna dr. Codruta Neagu**  precizeaza ca din cei 2.700.000 mii lei alocati de catre Consiliul Judetean Vrancea a fost achizitionata aparatura medicala. Suma aprobata prin hotararea consiliului judetean privea achizitonarea de aparatura medicala si materiale sanitare, insa aceasta nu a fost virata Spitalului Judetean in totalitate. Angajamentele financiare asumate de catre Spitalul Judetean in baza hotararii consiliului judetean au dus la un necesar de finantare suplimentar fata de ceea ce deconteaza Casa de Sanatate.

**Președintele Consiliului Județean Vrancea, domnul Cătălin Dumitru Toma** i-a solicitat managerului spitalului sa prezinte si in scris aceste justificari intr-un raport detaliat al cheltuielilor.

**Domnul consilier judetean Onia Cristian** a precizat ca asteapta informarea scrisa pentru a o studia si, eventual, pentru a o invita din nou pe doamna manager sa raspunda unor noi observatii.

**Vicepresedintele Consiliului Judetean Vrancea domnul Marian Oprisan** a amintit ca Spitalul Judetean se afla in subordinea Ministerului Sanatatii si ca managerul a refuzat sa justifice modul in care au fost cheltuiti banii primiti de la consiliul judetean, motiv pentru care ar putea propune un nou proiect de hotarare privind retragerea sumelor alocate Spitalului Judetean.

**Domnul consilier judetean Alexe Vasile** a propus ca in sedinta consiliului judetean din luna februarie sa fie invitat si directorul Directiei de Sanatate Publica Vrancea pentru a prezenta o informare cu privire la situatia pandemiei din judet, inclusiv masurile care se impun a fi luate.

**Președintele Consiliului Județean Vrancea, domnul Cătălin Dumitru Toma** a precizat ca poate face o invitatie domnului director in acest sens, dar aminteste ca din Comitetul Judetean pentru Situatii de Urgenta face parte si Consiliul Judetean Vrancea, iar domnul vicepresedinte Ionel Cel Mareeste membru in Comitetul privind vaccinarea.

Epuizandu-se punctele înscrise pe ordinea de zi, a declarat închise lucrările şedinţei ordinare a Consiliului Judetean Vrancea din 21 ianuarie 2021.

**Preşedintele**

**Consiliului Judeţean Vrancea**

**Cătălin Dumitru Toma**

**Secretar general al județului**

**Raluca Dan**